APCS เฮสนั่น! Q1 พลิกกำไร หลังมีรายได้การขายเพิ่มขึ้น
APCS เฮสนั่น! Q1 พลิกกำไร 3.26 ลบ.จากปีก่อนขาดทุน 3.49 ลบ.หลังมีรายได้การขายเพิ่มขึ้น
16 พ.ค. 2559

บริษัท เอเซีย พรีซิชั่น จำกัด (มหาชน) หรือ APCS รายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย)มีกำไรสุทธิ 3.26 ล้านบาท หรือมีกำไรสุทธิ 0.005 บาทต่อหุ้น เทียบกับช่วงเดียวกันของปีก่อนที่ขาดทุนสุทธิ 3.49 ล้านบาท หรือขาดทุนสุทธิ 0.011 บาทต่อหุ้น
โดยผลการดำเนินงานที่มีกำไร เนื่องจากมีรายได้จากการขายเพิ่มขึ้น เนื่องจากบริษัทได้รับคำสั่งซื้อจากลูกค้าในอุตสาหกรรมยานยนต์และอุตสาหกรรมเครื่องปรับอากาศเพิ่มขึ้น รวมถึงรายได้ที่เพิ่มขึ้นจากการขยายฐานธุรกิจ ที่ประกอบธุรกิจผลิตและจำหน่ายน้ำดิบ